Szellemvasút - Nézze meg a Gyõr-Gönyû kikötõ vasútállomását videón!
A napokban többször is foglalkozott portálunk a Gyõr-Gönyû kikötõhöz vezetõ vasút sorsával. A vágányokon most teherszerelvényeket tárolnak. Nézze meg videón a kihasználatlan vasutat!
Portálunk többször is beszámolt arról, hogyan alakul a Gyõr-Gönyû vasút sorsa.
Az Új Széchenyi Tervet ismertetõ elõadáson Gyõrben, Molnár Ágnes, a Nemzeti Fejlesztési Minisztérium államtitkára elmondta, hogy az elmúlt évek beruházásai kapcsán még rendszerint elõfordulnak hiányosságok, s ez a helyzet a gönyûi projekttel is.
"A Brüsszelbõl érkezõ szakemberek fogják felmérni a helyzetet a jövõben" - tette hozzá az államtitkát.
Portálunkon szintén olvashattak arról, hogy amennyiben a beruházás nem térül meg, fenn áll a veszélye annak is, hogy vissza kell fizetni az uniós támogatást.
Megkerestük a Nemzeti Fejlesztési Minisztériumot azzal a kérdéssel, hogy jelenleg milyen vizsgálatok folynak a vasútvonal ügyében, illetve mikorra várható a viszonyok tisztázása?
Az ügy állásáról jövõ hétre ígért választ portálunknak a minisztérium sajtóosztálya. Addig is tekintsék meg videón a beruházást!
 
A helyszín kihalt, a vágányokon mindössze néhány teherszerelvény vesztegel, melyeket itt tárolnak.
A vasúti pályán is látszik: itt bizony egyáltalán nem járnak a vonatok.
A sínek felülete rosdásodik, pedig a kavicságy és a betontalpfák még szinte frissek az állomáson.
vasút Gönyû kikötõ Gyõr